Η μεγάλη επιστροφή του θρυλικού brand της Nokia στην αγορά των smartphones έγινε πρόσφατα. Το comeback έγινε από την φινλανδική HMD Global και μόνο για την αγορά της κίνας με το πρώτο κινητό ονόματι Nokia 6.

Το ερώτημα βέβαια είναι τι θα γίνει με την παγκόσμια αγορά, αν και πότε θα έρθει το Nokia 6. Πρόσφατα μια Bluetooth πιστοποίηση έδειξε ότι είναι πιθανό να ετοιμάζεται η διεθνής έκδοση.

Στο σύνολο φέτος αναμένονται να ανακοινωθούν 6-7 Nokia smartphones, αλλά δεν γνωρίζαμε πότε. Μέσα από τον επίσημο λογαριασμό της στο Facebook, η Nokia αναφέρει ότι θα έρθουν περισσότερες ανακοινώσεις στις 26 Φεβρουαρίου. Η ημερομηνία αυτή είναι μια μέρα πριν ανοίξει τις πύλες της η MWC 2017, η μεγαλύτερη έκθεση για mobile συσκευές. Πριν ανοίξει η έκθεση, οι κατασκευαστές διοργανώνουν press event, όπου γίνονται οι ανακοινώσεις. Μεταξύ άλλων στη Βαρκελώνη τον επόμενο μήνα ίσως δούμε LG και Samsung να ανακοινώνουν τις ναυαρχίδες τους.

Από τη Nokia δεν γνωρίζουμε ακριβώς τι θα δούμε. Ίσως ανακοινωθεί η παγκόσμια κυκλοφορία του Nokia 6, νέα μοντέλα ή και κάποια ναυαρχίδα.

Πηγή